Ilyos Seymatov. Ilyos Seymatov(1932 – 1981) – Sharqshunos-filolog-uygʻurshunos, filologiya fanlari nomzodi. Olmaota viloyatining Chelak tumanida tugʻilgan. SAGU sharq fakultetining 1956-yil bitiruvchisi. 1956-yildan Chelak tumanidagi oʻrta maktabda uygʻur tili va adabiyoti oʻqituvchisi. 1960 – 1968-yillar Qozogʻiston FAning uygʻurshunoslik boʻlimida laborant, kichik ilmiy xodim. 1969 – 1975-yillarda “Mektep” jurnalida muharrir oʻrinbosari, 1975 – 1980-yillarda esa Olmaotadagi “Mektep” nashriyotida boʻlim boshligʻi; 1980-yildan Qozogʻiston FAning uygʻurshunoslik boʻlimida katta ilmiy xodim. Ilmiy yoʻnalishi – uygʻur tilshunosligi. 30 ga yaqin ilmiy maqolalar va darsliklar muallifi. Asosiy ilmiy ishlari: Nomz. diss. mavzusi: “Vtorostepennыe chlenы predlojeniya v sovremennom uygurskom yazыke”. – T., 1968. 1. Hozirgi zamon uygʻur tili, II qism, Morfologiya va sintaksis. – Olmaota: Nauka, 1966. – Hammualliflikda, uygʻur tilida. 2. Hozirgi zamon uygʻur tilining punktuatsiyasi. – Olmaota: Mektep, 1977. – uygʻur tilida. 3. Izohat tekstlari. – Olmaota: Mektep, 1965, 1973. – Hammualliflikda, – uygʻur tilida. 4. IV – VII sinflar uchun uygʻur tili mashqlar toʻplami. – Olmaota: Mektep, 1979. –uygʻur tilida. 5. Uygʻur tili darsligi. VII sinf uchun. – Olmaota: Mektep, 1979. – Hammualliflikda).